《有所思》
明代·朱诚泳

有所思，乃在天之涯，海之角。何以问遗君，赠之白玉璞。

维兹白玉璞，凿出相思心。兹璞倏以烂，我心悠悠日以深。

相思复相思，雠之春蚕丝。春蚕不到死，抽丝无已时。

吾固有情物，物亦有所知。如彼比翼鸟，如彼连理枝。

比翼鸟亦死，连理枝随枯。惟有相思情，乃与天地俱。

朝亦有所思，暮亦有所思。天地会有尽，相思无绝期。

作者简介：（1458—1498）安徽凤阳人。明宗室。号宾竹道人。太祖第二子秦王朱樉玄孙。弘治元年袭封秦王。长安有鲁齐书院，久废，诚泳别易地建正学书院，又于其旁建小学，择军士子弟延儒生教授。工诗。著有《经进小鸣集》。卒谥简。